open-index/open-wikipedia-markdown huggingface dataset:
חוק ארכימדס

שמאל|ממוזער|150px|האבן השוקעת במבחנה הימנית דוחקת נוזל בנפח שלה

**חוק הציפה של [[ארכימדס]]**, ובקיצור **חוק ארכימדס**, הוא חוק פיזיקלי בסיסי בהידרוסטטיקה המסביר מדוע ספינות צפות על-פני המים ואינן שוקעות, כיצד צוללת הצוללת ומדוע ספינת אוויר מצליחה לרחף באוויר.

על פי החוק, על גוף המצוי בתווך זורם (נוזל או גז) פועל כוח בכיוון מנוגד לכוח הכובד (תאוצת המערכת במקרה הכללי), השווה למשקלו של זורם שנפחו כנפח הגוף ושצפיפותו כמו של הזורם שמסביב לגוף. למשל, אם כדור בנפח של ליטר שקוע במים, יפעל עליו כוח כלפי מעלה השווה למשקל של ליטר מים באותה צפיפות של המים המקיפים את הגוף.
שמאל|ממוזער|200px|ארכימדס באמבטיה (איור משנת 1850)

## הגדרה מתמטית

החוק בניסוח מתמטי:  \ \bar{F}_{buoyancy} = -\rho _l V _{in} \bar{g} ,

כאשר:
*\bar{F} _{buoyancy} הוא כוח ה**[[ציפה (פיזיקה)|ציפה]]** הפועל על גוף
*\rho _l מציין את צפיפות החומר של התווך (נוזל או גז)
*V _{in} מציין את נפח הגוף שנמצא בתוך התווך, ועליו פועל כוח הציפה
*\bar{g}  היא תאוצת הנפילה החופשית.

## הסבר חוק ארכימדס ומשמעותו
ממוזער|250px|מצב של שיווי משקל בין כוח הציפה לכוח הכובד
אין להתבלבל בין כוח הציפה (buoyancy) לבין כוח העילוי. כוח הציפה פועל על הגוף בכיוון הפוך לכיוון פעולת המשקל, וניתן להתייחס אליו כאילו הוא פועל במרכז הגאומטרי של חלק הגוף הנמצא בתווך (נקרא גם "מרכז הציפה").

הגוף הנמצא בתוך התווך דוחק חלק מהתווך בנפח זהה לשלו. הן לגוף הדוחק והן לתווך הנדחק יש צפיפות, המתבטאת ביחס בין המסה לנפח. מכאן נובע שאם צפיפותו של הגוף קטנה מצפיפותו של התווך אזי הגוף יצוף (כי כח הציפה שווה למשקל התווך שנדחה והוא גדול יותר ממשקל הגוף), ואם להפך - הוא ישקע. בהקשר של מים כתווך, צפיפות יחסית זו מכונה משקל סגולי.

במילים אחרות ניתן לתאר את הכוחות על גוף השקוע בנוזל כך: המשקל מושך את הגוף כלפי מטה, אך ככל שירד מטה הוא ידחק נפח יותר גדול מהנוזל ולכן יאבד משקל השווה למשקל הנוזל הנדחק. אם המשקל הסגולי הממוצע של הגוף הוא פחות ממשקלו הסגולי של הנוזל, הגוף יגיע ל**שיווי משקל** כאשר חלקו שקוע בנוזל וחלקו צף מעליו. שיווי משקל זה יקרה כאשר **משקל הנוזל שנדחק שווה למשקלו הכולל של הגוף**. זהו מקור המונח הדחק כיחידת משקל של כלי שיט.

פעולת המנגנון הקרוי צוללן קרטזי מבוססת על חוק ארכימדס. חוק זה גם מסביר תופעה העשויה להפתיע: אף על פי שממבט ראשון נדמה שהציפה על-פני המים תלויה בעיקר במשקל, אדם שמן צף בקלות רבה יותר מאדם רזה. כמוסבר לעיל, בציפה הגורם הקובע הוא היחס בין מסת הגוף לבין נפחו, ולא המשקל.

בלי קשר לחוק ארכימדס, גם מתח פנים של נוזל יכול לגרום לגוף שצפיפותו גבוהה לא לשקוע בנוזל שצפיפותו נמוכה יותר.

## קישורים חיצוניים

* 

ארכימדס
קטגוריה:ארכימדס
קטגוריה:ציפה
מדד מסת גוף

שמאל|ממוזער|250px|טבלת BMI
**מדד מסת הגוף** (**מדמ"ג**; באנגלית: Body Mass Index – BMI) הוא מדד הנותן הערכה כמותית האם אדם נמצא במשקל תקין, בעודף משקל או בתת־משקל. המדד מחושב באמצעות נתוני הגובה (במטרים) והמשקל (בק"ג).

BMI הומצא במאה ה-19 על ידי המתמטיקאי והסטטיסטיקאי הבלגי אדולף קטלה, במהלך קורס על פיזיולוגיה שהעביר באוניברסיטה. בתחילת שנות ה-80 של המאה ה-20 הוא אומץ כתקן רפואי למדידת השמנה.

בשנות ה-90 נקבע מדד מסת הגוף כתקן הבינלאומי בתחום, שגם ארגון הבריאות העולמי (WHO) משתמש בו. כיום הוא משמש כמדד המרכזי והפופולרי ביותר לחישוב השמנה, בו רופאים נעזרים כדי לזהות אנשים הסובלים מעודף משקל או מתת-משקל.

## חישוב המדד

הנוסחה לחישוב ה-BMI היא: \ \mathrm{BMI}=\frac{\mathrm{weight}}{\mathrm{height}^2}, כלומר משקל (בק"ג) חלקי ריבוע הגובה (במטרים).

BMI בין 18.5 ל-25 נחשב למשקל תקין. BMI מעל 25 נחשב למשקל עודף. BMI מתחת 18.5 נחשב לתת-משקל.

דוגמה: אם אדם שוקל 90 ק"ג, וגובהו 1.95 מטרים, חישוב BMI שלו יהיה כלהלן:
:\ \mathrm{BMI}=\frac {90} {1.95^2} = 23.7
לכן, על פי מדד ה-BMI שלו, 23.7, המשקל של אדם זה תקין.

## פירוש ערכי BMI

ערכי BMI הגבוהים מ-40 מגדירים השמנת יתר חולנית. קיימים סיווגי משנה לא אחידים לקבוצת הערכים שמעל ל-40.

## BMI לילדים
בדומה למבוגרים, גם בילדים נמדדת ההשמנה, בדרך כלל, באמצעות מדד מסת הגוף (BMI). עם זאת, בניגוד לתוצאות BMI למבוגרים בהן כל תוצאה נכנסת לטווחים שנקבעו מראש, בילדים ובמתבגרים עודף משקל מוגדר כ-BMI מעל אחוזון 85 לגיל ולמין. ילד שמן מוגדר ככזה שה-BMI שלו מעל האחוזון ה-95, ותת משקל מוגדר כ-BMI מתחת לאחוזון 5 לגיל ולמין.

## ביקורת
החיסרון של מדד זה הוא שהוא מתייחס אך ורק לגובה ולא לוקח בחשבון את רוחב שלד האדם. כמו כן, בעייתיים גם חוסר ההתייחסות לפיזור השומן בגוף וחוסר ההפרדה בין מרכיבי הגוף השונים - שומן ושריר.

לדוגמה, אנשים המתאמנים בחדר כושר ומפתחים רקמת שריר מאסיבית, במקום רקמות שומן, עדיין ישקלו יותר (תא שריר כבד מתא שומן). במקרה זה, למשל, גם אם יופחתו משמעותית אחוזי השומן בגופם, הם עשויים להישאר באותו אחוזון BMI מבלי ששינוי גופני זה יבוא לידי ביטוי.

דוגמה מוכרת לאי דיוק מדד ה-BMI הוא מייקל ג'ורדן, אשר בשיא כושרו הגופני היה בעל ערכי מדד BMI של 27-29 המוגדרים כמשקל יתר.

## קישורים חיצוניים

* האם משקלכם תקין? באתר "מכבי שירותי בריאות"
* 
* 
* 

## הערות שוליים

קטגוריה:תזונה
קטגוריה:גובה האדם
קטגוריה:מדדים רפואיים
קטגוריה:בלגיה: המצאות
פרשת סוקל

ממוזער|שמאל|אלן סוקל
**פרשת סוקל** או **תרמית סוקל** (באנגלית: **The** **Sokal Hoax** או **The Sokal affair**) הוא כינוי שניתן לתעלול אקדמי שבו פורסם מאמר מופרך מיסודו בכתב עת פוסטמודרני נחשב העוסק בלימודי תרבות.

## הפרשה
בשנת 1996 פרסם הפיזיקאי אלן סוקל את מאמרו "פורצים גבולות: לקראת הרמנויטיקה טרנספורמטיבית של כבידה קוונטית" (Transgressing the Boundaries: Toward a Transformative Hermeneutics of Quantum Gravity) בכתב העת האקדמאי *Social Text*  בהוצאת אוניברסיטת דיוק. שלושה שבועות לאחר פרסום המאמר, במאי 1996, חשף המחבר בכתב העת לינגואה פרנקה כי המאמר הארוך ועמוס הערות השוליים מופרך מיסודו ומורכב מבליל שטויות, הבלים וטעויות בחשבון בסיסי. אחת הטענות המופרכות במאמר הייתה ש־\pi (פאי – היחס בין קוטר המעגל להיקפו) ו־G (קבוע הכבידה) הם תלויי הקשר היסטורי, כמו כן טוען המאמר בין השאר שבדיוק כמו המציאות החברתית גם המציאות הפיזיקאלית היא הבניה חברתית ולשונית ושתורת הכבידה הקוונטית מראה שמרחב הזמן איננו מציאות פיזיקלית אובייקטיבית.

המאמר פורסם בגיליון של כתב העת שהוקדש ל"מלחמות המדע" - דיון מתמשך שהחל בשנות ה-70 של המאה ה-20, הסלים והגיע לשיאו בסוף שנות ה-90 של המאה ה-20, בין מצדדי המדע, רובם מדענים ופילוסופים אנליטיים של המדע, למתנגדיו, רובם סוציולוגים של המדע ומבקרי תרבות המשתייכים לזרם הפוסטמודרני. עקב פרסום זה התחוללה שערורייה רבתי באקדמיה, סביב השאלה מדוע פורסם המאמר מלכתחילה, ומה אומר פרסום המאמר על אמות המידה של כתבי האקדמיה של ימינו. סוקל עצמו הכריז במפורש שמטרת המאמר הייתה להדגים את הטפשות שבפוסטמודרניזם ואת הניוון המחשבתי שהוא גורם לאקדמיה. לימים, אף חיבר ספר עם ז'אן בריקמונט, פיזיקאי בלגי, שהרחיב את ביקורתו על ההגות הפוסטמודרנית ועל רלטיביזם תרבותי ביחס למדע.

ביקורת נמתחה על עורכי Social Text וגרסה כי הסיבה העיקרית לכך שהסכימו לקבל את המאמר לדפוס היא עובדת היותו רווי במינוחים פוסטמודרניים אשר החמיאו לדעתם הפרטית של העורכים. להגנתם טענו עורכי כתב העת כי התייחסו לתוכן הפילוסופי של המאמר כניסיון ראשוני ולא מוצלח במיוחד של פיזיקאי להתמודד עם תאוריות ביקורתיות מורכבות, ושלא הייתה להם סיבה לחשוד בתוכן הפיזיקלי של המאמר בגלל המוניטין המכובד של הכותב. עוד טענו כי המאמר לא עמד אמנם בסטנדרטים הרגילים לפרסום, אולם הם חשבו שיש לו מקום בגיליון המיוחד שהוקדש למלחמות המדע.

## ראו גם
* הטיית אישור
* פוסטמודרניזם
* פרשת מדעי המרמור - פרשה דומה בה 3 חוקרים פרסמו בכוונה מאמרים מופרכים בכתבי עת בתחומי הסוציולוגיה, לימודי מגדר ותיאוריה ביקורתית
* מתיחת הירח הגדולה
* פרשת האחים בוגדנוב

## לקריאה נוספת
* The Sokal Hoax: the Sham that Shook the Academy, Bison Books,  2000, .  כולל את המאמר המקורי, ביקורות שפורסמו בעיתונים, ומאמרים אשר פרסמו אנשי אקדמיה בתגובה לפרשה כולה.
* Fashionable Nonsense: Postmodern Intellectuals' Abuse of Science, עם ז'אן בריקמונט, הוצאת Picador, 1999, .

## קישורים חיצוניים
* שחר פלד, התרמית של סוקאל: ערך הידע (מתוך מגרסת הזהויות)
* האתר של אלן סוקל, כולל את המאמר המקורי, מאמרי תגובה ופרשנות

קטגוריה:פוסטמודרניזם
קטגוריה:כתיבה
קטגוריה:תרמיות
קטגוריה:פילוסופיה של המדע
קטגוריה:סוציולוגיה של המדע
קטגוריה:1996 במדע
קטגוריה:אוניברסיטת דיוק
טראפיסטים

**טראפִּיסטים** או "הנזירים השתקנים" הם פלג של מסדר הנזירים הציסטרציאנים של הכנסייה הקתולית המקיים את תקנון הנזירים של בנדיקטוס (Regula Benedictina). באופן פורמלי נקרא המסדר "המסדר הציסטרציאני של ההקפדה המחמירה" (Ordo Cisterciensis strictioris observantiae), ויש בו כיום (2006) 102 מנזרי גברים ו־71 מנזרי נשים.
[שמאל|ממוזער|250px|[מנזר השתקנים בלטרון]]
המסדר החל בשנת 1662 ברפורמה דתית שחולל ארמאנד-ז'אן לה בוטלייה דה רנסי, אב המנזר נוטר־דאם דה לה טראפ שבנורמנדי, צרפת. מטרתו של דה רנסי הייתה להחזיר את הנזירות לחיי קדושה, לאחר שלדעתו נפגמו חיים אלה במהלך השנים, ולשם כך לנקוט באמצעים שיישמרו חיים אלה. חוקת המסדר התקבלה שנתיים אחר־כך. ב־1689 נוסד גם מסדר של נזירות טראפיסטיות. במאה ה־19 החלו לקרוא לחברי המסדר "טראפיסטים" על שם המנזר שבו נקבעה חוקתם.

הטראפיסטים דוגלים בחיי פשטות, ורואים בדיבור בעלמא מקור לבזבוז זמן הגורם למחשבות כפירה, לכן הם נמנעים מדיבור חולין ככל האפשר אך אינם נודרים נדר שתיקה.
שגרת יומם מורכבת מתפילה - הם נוהגים להתפלל בכל יום שבע תפילות ומיסה, מהגות – לימוד אישי בחדר העיון המתנהל בשתיקה, ומעבודה - חקלאות ומלאכה. לנזירים אין רכוש, והם מתנזרים מאכילת בשר (למעט בזמן מחלה), וביצים ודגים עולים על שולחנם רק מדי פעם. לבושם הוא בדרך כלל בגד דמוי שמלה חומה מבד גס הנקשר בחבל במותניים. בשל אורח־חיים סגפני זה עובר כל מועמד תקופת ניסיון של שש שנים, ורק כחמישית מבין המועמדים מחזיק מעמד עד הסוף.

במנזר של פלג זה נוצרה לראשונה גבינת טראפיסטה ובדנמרק גבינת אסרום.

בישראל קיים מנזר של נזירים טראפיסטים בלטרון שנקרא מנזר השתקנים. מבנה המנזר נבנה ב־1926, נהרס ברעידת אדמה שלוש שנים לאחר מכן ונבנה מחדש. הנזירים במנזר מוצאים פרנסתם בעיקר מגידול גפנים ליין, ובמקום יקב המפיק כרבע מיליון בקבוקים בשנה. בבלגיה עוסקים נזירים טראפיסטים רבים בהפקת בירה, הזוכה לביקוש רב.

## קישורים חיצוניים

* 
* 

קטגוריה:מסדרים רומיים-קתוליים
קטגוריה:נזירים רומים-קתולים
אנטונוב A-40

שמאל|ממוזער|250px|הטנק המכונף, אנטונוב A-40
**אנטונוב A-40** "קריליאטי טאנק" ("טנק מכונף" ברוסית) היה ניסיון סובייטי לבנות טנק בעל כנפיים המסוגל לדאות אל שדה הקרב לאחר שנגרר לגובה באמצעות מטוס תובלה. אב טיפוס של הטנק המכונף נבנה ב-1942, אך נמצא כבלתי כשיר לשימוש בקרב.

בעוד צבאות אחרים (ובפרט הלופטוואפה) התמקדו בתובלת טנקים קלים בדאוני ענק (כמסרשמיט "גיגאנט"), הסובייטים ביצעו ניסיונות בהצמדת טנקים ושריוניות T-27 לגחונם של מפציצים כבדים והנחתתם בשדות תעופה. בשנות השלושים שוכללו ניסיונות אלו לכדי ניסיונות הצנחה או הטלה לתוך מים של כלי שריון. במהלך כיבוש בסרביה ב-1940, ישנן עדויות כי טנקים קלים הוטלו ממפציצי טופולב TB-3 שטסו בגובה נמוך ביותר, תוך גלגולם בהילוך סרק עד לעצירה.

הבעיה הגדולה ביותר בהטלה מהאוויר של שריון היא הצורך להצניח את הצוות בנפרד, שכן אלו לא יעמדו בנפילה ללא פגיעות קשות. עד אשר הצוות יגיע לכלים שהוטלו, אלו יכולים להתפס על ידי האויב. כמו כן, הצוות מבזבז זמן רב ומסתכן בהגעה אל הכלי. פתרון אפשרי לבעיה זו הוא הדאון, המאפשר נחיתה רכה יחסית של הכלי וצוותו וממזער את הסיכון למטוס הגורר, שיכול לשחרר את הדאון רחוק יחסית משדה הקרב. בשל סיבות אלו, הזמין חיל האוויר הסובייטי מאנטונוב תכנון לדאון המסוגל להנחית טנק.

אנטונוב היה שאפתן יותר, והוסיף מסגרת ניתקת לטנק הקל T-60, העשויה מעץ ובד המהווים צמד כנפיים וזנב כפול. התכנון שלו אפשר לטנק לדאות לשדה הקרב, לנתק את הכנפיים והזנב הזולים לייצור ולהיות מוכן תוך דקות מספר. ישנם מקורות המדווחים כי טיסת ניסוי אחת הושלמה בהצלחה, אך לשם דאייתו באוויר דרש הטנק המכונף מהירות גרירה של 160 קמ"ש, שהייתה גבוהה מדי וגרמה לזניחת הפרויקט.

ברית המועצות המשיכה לפתח שיטות יעילות לפריסה של שריון מהאוויר, ובשנות השבעים הדגימה הצנחה מוצלחת של נגמ"ש BMP-1 על צוותו.

## קישורים חיצוניים

קטגוריה:כלי טיס צבאיים
קטגוריה:טנקים
קטגוריה:מטוסי אנטונוב
דוד (ברניני)

**דוד של ברניני** הוא פסל של ג'ובאני לורנצו ברניני המתאר את דמותו של דוד, לימים מלך ישראל. פוסל בשיש בין השנים 1624–1623. הפסל מוצג בגלריה בורגזה בעיר רומא שבאיטליה, והוא אחד מהפסלים המפורסמים של תקופת הבארוק ונמנה עם היצירות הנודעות ביותר בתולדות האמנות.

פסלו של ברניני מציג את דוד ברגע המכריע, שניות ספורות טרם שהוא מיידה את האבן לכיוון מצחו של גוליית. בכך סוטה ברניני מן המסורת הפיסולית בה נראה דוד כמגיע לזירת הקרב כשהוא נושא את הקלע והאבן, כבפסל דוד של מיכלאנג'לו (1501-1504), או נראה לאחר הקרב כשראשו של גוליית מוטל למרגלותיו כבפסליהם המפורסמים של דונטלו (1440 לערך) או ורוקיו (1473-1475). דוד נמצא באמצע סיבוב התנופה, ברגע שלפני הזריקה, בתנוחה המזכירה פסלים מן העת העתיקה כגון זורק הדיסקוס של מירון. דוד מתואר כנער עירום למעט נרתיק לאבני הקלע ובד העוטף את אזור חלציו. הוא אוחז בקלע העשוי מחבל, שריריו מתוחים והוא ניצב על קצות אצבעותיו. לרגליו מונחים שריונו וכלי נשקו של שאול המלך, אותם נתן לדוד טרם תחילת הקרב ואשר דוד העדיף לא להשתמש בהם. כן מונח לרגליו נבל, אטריבוט שכיח לתיאור דמותו של דוד.

מן הבחינה הפסיכולוגית, דוד של ברניני הוא רב הבעה יותר מכל התיאורים הפיסוליים של דמותו שקדמו לו. עם גופו הנטוי קדימה, רגליו המפושקות, שיערו המתנפנף ושפתיו החשוקות, דמותו מביעה מתח רב וריכוז נפשי עצום. בניגוד לפסליו הקודמים של ברניני, כ"פלוטו ופרספונה" (1621-1622), או "אפולו ודפנה" (תחילת עבודה 1622), אין יריבו של דוד מתואר על ידי הפסל, ואנו נאלצים להשלים בדמיוננו את גוליית מיתמר מעל דוד במרחק מה ממנו. תנועת הפסל היא סיבובית, במידה מסוימת בדומה ל־Figura Serpentinata המאפיינת את הפיסול המנייריסטי, דבר המעצים את תחושת הדינמיות והדחיפות שבפעולה אצל הצופה בו. עם זאת, שלא כבפיסול המנייריסטי הדורש מן הצופה להקיף את הפסל ולראותו מכל צדדיו ללא זווית ראייה מועדפת, אין בהכרח הדבר כך אצל דוד של ברניני. בניגוד לצורה בה הוא מוצג כיום בגלריה בורגזה, המאפשרת את הקפתו על ידי המבקרים, נועד הפסל במקור להצבה כשקיר מאחוריו ושני כדים גדולים ניצבים משני צדדיו.

ברניני החל לעבוד על הפסל במחצית הראשונה של שנת 1623 להזמנתו של פטרונו דאז, הקרדינל שיפיונה בורגזה (Borghese), אחיינו של האפיפיור פאולוס החמישי. תוך כדי העבודה על הפסל נוצר קשר בין ברניני לבין מי שיהפוך במהרה לפטרונו הגדול, הקרדינל רב ההשפעה מפאו ברבריני (Barberini), שמספר חודשים אחר כך יעלה לכס האפיפיורות תחת השם אורבנוס השמיני. הביוגרף הראשון של ברניני, פיליפו בלדינוצ'י (Baldinucci), כותב כי פניו של דוד הם דיוקנו העצמי של ברניני, וכאשר פיסל אותם, מי שהחזיק את המראה שאפשרה לברניני לבחון את פניו, היה לא אחר מאשר מפאו ברבריני בכבודו ובעצמו.

## לקריאה נוספת
* Rudolf Wittkower, Gian Lorenzo Bernini, The Phaidon Press, 1955, pp. 1-8, 183
* Howard Hibbard, Bernini, Penguin Books, 1965, pp. 54-58, 60-62
* (.Charles Avery, Bernini - Genius of the Baroque, Thames and Hudson, (n.d

## קישורים חיצוניים

* על הפסל מאתר גלריה בורגזה 

## הערות שוליים

קטגוריה:ג'ובאני לורנצו ברניני
קטגוריה:יצירות אמנות מן הבארוק
קטגוריה:גלריה בורגזה: פסלים
קטגוריה:דוד בפיסול
קטגוריה:כלי נגינה באמנות
קטגוריה:פסלי שיש
מאוזוליאום

[שמאל|ממוזער|250px|מאוזוליאום ב[בית הקברות לה רקולטה, בואנוס איירס]]
[שמאל|ממוזער|250px|קבר [נפוליאון בפריז]]
[שמאל|ממוזער|250px|[מאוזוליאום מזור]]
## מקור השם
מקור המונח "מאוזולאום" באחוזת הקבר של מאוזולוס, סאטרפ (נציב; בפרסית: אחשדרפן) קאריה, שבנתה לזכרו אלמנתו ארטמיסיה השנייה. המבנה, הידוע בתור המאוזוליאום בהליקרנסוס, נבנה במאה הרביעית לפני הספירה בעיר הליקרנסוס, בירת ממלכת קאריה, הנמצאת כיום בבודרום (Bodrum) שבטורקיה. במקומו המקורי של המבנה נותרו כיום רק שרידים, אך כמה מן הפסלים שעיטרו אותו נמצאים במוזיאון הבריטי בלונדון. מאוזוליאום זה נמנה עם שבעת פלאי תבל.

## אתרים מפורסמים
* המאוזוליאום של לנין בכיכר האדומה במוסקבה, שם נמצאת גופתו החנוטה של לנין.
* הטאג' מהאל באגרה.
* המאוזוליאום של מוסטפא כמאל אטאטורק באנקרה, טורקיה.
* מאוזוליאום הו צ'י מין בהאנוי.
* מאוזוליאום "גורי אמיר" (קברו של האמיר), שנבנה בסמרקנד בשנת 1404 על ידי טימור לנג עבור נכדו האהוב, מוחמד סולטאן. המאוזולאום הפך לאתר הקבורה של שושלת טימור.
* קבר נפוליאון בבניין האינווליד בפריז.
* מאוזוליאום ניקו טוגשו, המאה ה-16, יפן.
* מאוזוליאום מזור.
* המאוזוליאום של סנטה קונסטנצה ברומא.
* המאוזוליאום של מייסד הדת הבהאית, עלי מוחמד, בהר הכרמל.
* המאוזוליאום של הורדוס, שבתוך ההרודיון.
* מזבח המולדת, המאוזוליאום של אבות האומה של הרפובליקה הדומיניקנית בסנטו דומינגו.
* מאוזוליאום מוחמד ה-5 ברבאט, מרוקו.
* המאוזוליאום למאו דזה-דונג.

## ראו גם
*קריפטה
*קבר

## קישורים חיצוניים

* 

*
קטגוריה:מבני קבורה
ימאי

**ימאי**, **ספן**, **מלח** או **יורד ים** הוא עובד זוטר על אונייה.

תפקידי הספן והמרחק המעמדי בינו לבין מפקד האונייה, רב החובל, הלכו והתקרבו לאורך ההיסטוריה, ככל שהעבודה הגופנית הנדרשת מן הספנים הלכה והתמעטה. בספינות משוטים היו הספנים החותרים בדרך כלל עבדים או שבויי מלחמה שהפכו לעבדים לצורך החתירה.

בספינת מפרש היו המלחים פשוטי עם בדרך כלל, בעוד הקצינים ואף הצוערים (שהיו יכולים להיות נערים צעירים, אך בכל זאת דרגתם הייתה גבוהה משל המלחים) היו בני טובים – ממעמד האצולה.

בתקופה בה רווחו ספינות המפרש, ספנים היו עשויים להישכר לשירות מחייב תמורת מטבע, גם אם מתן המטבע התבצע שלא ביודעין (באנגליה, למשל).

בתקופה המודרנית מובדל מעמד המלחים ממעמד החובלים (קציני הים) על הספינה במעבר קורס קצינים, ולא במוצא. ברוב המקומות עדיין כפוף כל מלח, ללא תלות בוותק ובניסיון, לכל קצין ים.

רמת הכשרת ימאים נקבעה באמנת הכשרת והסמכת ימאים.

## היבטים לשוניים

באנגלית המונח הרשמי למלח הוא Rating (דירוג), הנבדל מ-Officer (קצין).

### מקור מילים עבריות למקצועות ימיים
* מקור המילה **מלח** הוא שומרי, הלחם של **מה** (אונייה בשומרית) ו**לח** (הלך בשומרית). המילה מלח, שהיא בעלת משקל של מקצוע, נקלטה בשפה העברית. כבר בתנ"ך מוזכרת מילה זו, בספר יונה:

* גם המילה **[[חובל]]** מופיעה בתנ"ך, ואפילו **[[רב-חובל]]**:

* הביטוי **יורד ים** אף הוא מתקופת התנ"ך. ב-2004 קבע בית הדין לענייני ימאות כי יורד ים הוא כל מי שמועסק על אונייה.
* המילה **ספן**, הנגזרת מן המילה ספינה, נכנסה לשימוש רק בתקופת המשנה: 
* מקור המילה **[[נווט]]** ביוונית (בדומה לסיומת naut במילה אסטרונאוט – ספן חלל, הנוסע בספינת חלל).
* המילה **ימאי** חדשה.

רש"י מבאר שמלח פירושו מערבב:

הרמב"ן מבאר שמלח הוא מלשון מֶלַח, ולכן נקרא מוביל הספינה בשם זה, שכן הוא כמי שיודע לטעום את המים ולבדוק לפי זה את כיוון ואופן הנסיעה הרצויים, כמו זה שטועם את התבשיל לבדוק את מליחותו.

## ימאי שיטור

ימאי שיטור הוא שוטר מוסמך במשטרת ישראל בעל תעודה. אדם בעל רקע וידע בתחום הימאות שנבחר לשרת ביחידת השיטור הימי בתפקיד ימאי שיטור. הבחירה נעשית בתאום מקצועי של המדור הימי במטה הראשי תחת פיקוד מטה משטרת ישראל. תפקידו, שיטור לשמירת הסדר צבורי והחוק הפלילי בים על ידי פיקוח ואכיפת חוקי מדינת ישראל החלים על רישוי ושימוש מותר בכלי שיט קטנים כמו אופנועי ים, סירות גומי, סירות, סירות מנוע, מפרשיות.

## קישורים חיצוניים
* 

## הערות שוליים

קטגוריה:מקצועות ימיים
רן ונמה

**רן ונמה** היו צמד של זמרי עם ישראלים, שפעלו בישראל ומחוצה לה.

**[[רן אלירן]]** ו**[[נחמה הנדל]]** הכירו בתקופת שירותם הצבאי בלהקת הנח"ל. בשנת 1958 הם התחברו לצמד "רן ונמה" על מנת להתחרות על הזכות להופיע בתוכנית העשור למדינת ישראל, שהפיק מנחה הטלוויזיה האמריקאי הנודע אד סאליבן.

אד סאליבן, שהגיע במיוחד לארץ, בחר לאחר מיונים רבים את הצמד "רן ונמה" יחד עם הכנר יצחק פרלמן, להקת כרמון וצמד הפסנתרנים ברכה עדן ואלכסנדר תמיר. ההופעה בתוכניתו של אד סאליבן הזניקה את הקריירה של הצמד, והוא המשיך בהופעות בארצות הברית ובקנדה והקליט שלושה תקליטים.

בתקופת פעילותם הקצרה כצמד הם הספיקו ליצור ולהקליט מספר רב של שירים בהם: "חמדתי" שכתב והלחין אמיתי נאמן, "טיול בשניים", שכתבה דליה למדני והלחין אריה לבנון, "אנה פנה דודך" (השיר שבו הופיעו בתוכניתו של אד סאליבן), "שיבולת בשדה", "כי תנעם", "הבה נגילה", "מגדלור", "טעם המן" של יצחק אליה נבון, "זמר נודד", "תפוח חינני", "המכתב", "פעמוני הצאן", "היכן (צבעוני ביער)", "אני לדודי", "וייניקהו", "ניצני שלום", "אל גינת אגוז", "דבקה החמור", "דבקה רפיח", "שיירת הרוכבים", "גמלים", "שיר רועים", "נערי ברועים", "בלב הליל", "אתן במדבר", "אורחה במדבר", "בלדה על שלושה חתולים", "שירי לי", "פזמון הגז", "צאנה צאנה", "קול אורלוגין" ו"יפים הלילות בכנען".

בנוסף לכך הקליט הצמד גרסאות כיסוי (לשירים שבוצעו במקור על ידי זמרים אחרים) כמו: "אל אדמת לכיש" (במקור בביצוע עמנואל זמיר), "שיר הקטר" ו"הסלע האדום" (במקור בביצוע אריק לביא), "מחר" (במקור בביצוע להקת הנח"ל), "סימונה מדימונה" (במקור בביצוע ישראל יצחקי), "רב האור והתכלת" ו"תרנגול בן גבר" (במקור בביצוע להקת פיקוד מרכז).

לאחר מספר שנים קצר של פעילות, נפרד הצמד, ורן אלירן ונחמה הנדל המשיכו בקריירה עצמאית.

לאחר מותה של נחמה הנדל בשנת 1998, הקליט והקדיש לה רן אלירן את השיר "קול פעמונים" שהלחין למילותיו של חיים קינן.

## קישורים חיצוניים

קטגוריה:צמדים מוזיקליים ישראלים
פאלאס (אסטרואיד)

**פאלאס** (שם מלא: **2 פאלאס**; באנגלית: **&lrm;2 Pallas**) הוא האסטרואיד השני שהתגלה, מיד אחרי קרס. הוא התגלה על ידי היינריך וילהלם אולברס ב-28 במרץ 1802. פאלאס הוא אחד האסטרואידים הגדולים שבחגורת האסטרואידים העיקרית, ומעריכים כי מסתו מכילה 7% מהמסה של כל החגורה. הוא החבר המרכזי במשפחת האסטרואידים פאלאס.

פאלאס, יחד עם קרס, יונו, וסטה ואסטריה, נחשב ככוכב לכת עד שהחוקרים שחקרו את האזור הבינו כי המקום בין מאדים לצדק מכיל אלפי גופים המרכיבים את החגורה המרכזית. בעקבות הגילויים, סווגו גופים אלה מחדש כאסטרואידים ולא ככוכבי לכת. ייתכן כי בעתיד פאלאס יסווג מחדש ככוכב לכת ננסי אם יוכח כי צורתו כדורית בגלל כוח המשיכה שלו.

היסוד פלדיום (Palladium) נקרא כך על שמו של פאלאס. זהו יסוד כימי שסמלו הכימי Pd ומספרו האטומי 46.

## מקור השם

האסטרואיד קרוי על שם פאלאס אתנה, שלקחת את שמה של פאלאס בתו של טריטון וחברתה למשחק במיתולוגיה היוונית. קיימות מספר דמויות גבריות באותו שם במיתולוגיה היוונית, אך האסטרואידים הראשונים קיבלו בקביעות שמות של דמויות נשיות.

## מאפיינים
[ממוזער|ימין|השוואת גודל: עשרת האסטרואידים הראשונים מושווים אל [הירח של כדור הארץ (בקנה מידה). פאלאס הוא השני משמאל]]

פאלאס הוא הגוף השלישי בגודלו בחגורת האסטרואידים, ודומה ל-4 וסטה בנפחו (לא ודאי במאת האחוזים), אך הוא מעט קטן יותר במסתו.

לפאלאס יש מאפיינים דינמיים יוצאי דופן יחסית לגוף כל כך גדול. מסלולו מוטה בזווית גבוהה מאוד ואקסצנטרי במידה מסוימת, אף על פי שהוא נמצא באותו מרחק מהשמש כמו החלק העיקרי בחגורת האסטרואידים. 

יתר על כן, הזווית שקובעת את הציר סביבו הוא מסתובב היא גדולה מאוד, וקרובה ל-600 (מוערכת בין 560 ל-810). זה אומר, שבכל קיץ וחורף פאלאדי (של פאלאס) חלקים גדולים של פני השטח חשופים תמידית לאור ומואפלים לחלוטין (בהתאמה) למשך זמן הקרוב לשנה ארצית אחת. עדיין לא ברור אם סיבובו של פאלאס סביב הוא בכיוון האופייני לחגורת האסטרואידים או בכיוון ההפוך. 

יש ראיות שפני השטח של פאלאס דומים לאלה של מטאוריטים פחמניים העשירים במים ובחומרים אורגניים.

ממדיו - 570×525×482 קילומטרים. באפהליון (הנקודה הרחוקה ביותר שלו מן השמש) הוא מצוי במרחק של כ-510 מיליון קילומטרים ממנה ובפריהליון (הנקודה הקרובה ביותר שלו אל השמש) הוא מצוי במרחק של כ-319 מיליון קילומטרים ממנה. פאלאס מקיף את השמש אחת ל־1,686 ימים בקירוב.

## תצפיות
פאלאס נצפה כשהוא מסתיר כוכב כמה פעמים כולל אוסף תצפיות האסטרואידים הטובות במיוחד ב-29 במאי 1983, כשתצפיות ממוקדות במיוחד תוזמנו מצוין על ידי 140 חוקרים. תצפיות אלה סייעו לגלות את קוטרו המדויק. במהלך הליקוי ב-29 במאי 1983 התגלה סיכוי לכך שהוא בעל ירח קטן במיוחד, שקוטרו קילומטר אחד. עד היום לא נמצא אישור שירח כזה אכן מקיף אותו. בשנת 1980 הדמיית וידאו מצאה ירח גדול בהרבה שקוטרו 175 ק"מ אך ההשערה בדבר קיומו נדחתה מאוחר יותר.

נעשה שימוש בגלי רדיו מחללית במסלול סביב מאדים, וסביב פני השטח שלו, כדי לקבוע את מסת פאלאס בעזרת תהודות זעירות שאותן החזיר אל פני מאדים.

תצפיות טלסקופיות של פאלאס לא סיפקו כל מידע על מאפייניו. אף חללית עוד לא ביקרה בפאלאס, למרות שתוכנן כי במידה ומחקרה של הגשושית "שחר" יהיה מוצלח בקרס ובווסטה, יש סיכוי שהמשימה תורחב גם אל פאלאס, זאת סיימה את המצבור הדלק בעודה חגה סביב קרס ומשימתה הסתיימה כשהיא נותרה לחוג סביבו לעד.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חגורת האסטרואידים
אריק-עמנואל שמיט

**אריק-עמנואל שמיט** (**Éric-Emmanuel Schmitt**, נולד ב-28 במרץ 1960) הוא דרמטורג, מחזאי, סופר ובמאי צרפתי שהתאזרח ב-2008 בבלגיה.

## ביוגרפיה
אריק-עמנואל שמיט נולד בשנת 1960 ביישוב סנט פואה-לה-ליון במחוז רון שבצרפת, במשפחה ממוצא אלזסי, והוא בעל תואר דוקטור לפילוסופיה. ספריו תורגמו ללמעלה מ-35 שפות ובהן עברית.
זכה בפרסים רבים, בצרפת ובגרמניה, על אופן הכתיבה הייחודי שלו. כתב ספרים רבים וכן מחזות לתיאטרון ותסריטים לקולנוע, שגם עליהם זכה בפרסים רבים.

## מיצירותיו
* "מלון בינתיים"( 1999),מחזה
* "משפטו של דון חואן", מחזה 
* "אדון איברהים ופרחי הקוראן" (2001) Monsieur Ibrahim et les fleurs du Coran (עוסק בסופיזם וגם ביהדות) על פיו הופק הסרט "מר איברהים"
* "אוסקר והאישה בוורוד" (Oscar et la dame rose (2002
* "*Les Liaisons dangereuses"* (2003) - תסריט למיני-סדרה
* "הילד של נוח" (L'Enfant de Noé (2004 (עוסק ביהדות ונצרות)

## קישורים חיצוניים

* 

* 

קטגוריה:סופרים צרפתים
קטגוריה:מחזאים צרפתים
קטגוריה:בוגרי אקול נורמל סופרייר
קטגוריה:צרפתים שנולדו ב-1960
ג'קי מייסון

[שמאל|ממוזער|250px|ג'קי מייסון עם [שלמה להט (צ'יץ) וזובין מהטה (ברקע, דן שילון)]]
**ג'קי מייסון** (באנגלית: **Jackie Mason**; 9 ביוני 1928 – 24 ביולי 2021) היה שחקן וסטנדאפיסט יהודי-אמריקאי.

## ביוגרפיה
מייסון נולד בשיבויגן  שבויסקונסין כ**יעקב משה ה[[כהן]] מזא"ה**. למד בסיטי קולג' של ניו יורק ובמתיבתא תפארת ירושלים, שם הוסמך לרבנות על ידי הרב משה פיינשטיין.

מייסון היה ידוע כאחד שנהנה מיצירת פרובוקציות באמצעות אי-תקינות פוליטית ועל תצפיותיו על החיים האמריקאים והיהודיים.

הוא היה מעורב בסערה תקשורתית לאחר שלכאורה הראה לאד סאליבן "אצבע משולשת". מייסון הכחיש זאת, והתעקש שמספר אצבעות הופנו לעברו וסאליבן הניח שהוא הראה לו אצבע משולשת. מייסון לבסוף הגיש תביעה על הוצאת דיבה נגד סאליבן, וזכה במשפט.

בשנת 1991 הותקף על ידי ארגוני אפרו-אמריקאים בארצות הברית לאחר שהתייחס לראש עיריית ניו יורק דייוויד דינקינס האפרו-אמריקאי כ"שוורצע עם שפם".

בסקר שנערך בשנת 2005 על ידי ערוץ 4 הבריטי לבחירת הקומיקאי של הקומיקאים, הוא נמנה בין 50 המקומות הראשונים.

מייסון מדורג במקום ה-63 ברשימת 100 הסטנדאפיסטים הגדולים בכל הזמנים של הקומדי סנטרל.

הוא דיבב בסדרה "משפחת סימפסון" את אביו הרבי של קראסטי הליצן.

נפטר ב-24 ביולי 2021 בבית החולים מאונט סיני שבמנהטן, ניו יורק, בגיל 93.

## קישורים חיצוניים

* 

## הערות שוליים

קטגוריה:אמריקאים ילידי ויסקונסין
קטגוריה:בוגרי הסיטי קולג' של ניו יורק
קטגוריה:קומיקאים יהודים אמריקאים
קטגוריה:זוכי אמי בפריים טיים: דיבוב
קטגוריה:זוכי אמי בפריים טיים: תסריט
קטגוריה:זוכי פרס טוני לשם כבוד
קטגוריה:אמני וורנר רקורדס
קטגוריה:אמני אנג'ל רקורדס
קטגוריה:אמריקאים שנולדו ב-1928
קטגוריה:אמריקאים שנפטרו ב-2021
דיגיסקופיה

שמאל|ממוזער|250px|נשר מאכיל גוזל

**דיגיסקופיה** היא שיטת צילום באמצעות מצלמה דיגיטלית המוצמדת לעינית של טלסקופ או, באופן פחות נפוץ, למשקפת. הראשונים שפיתחו את השיטה היו צַפָּרִים, וכיום משתמשים בה גם אסטרונומים חובבים.

יתרונות הדיגיסקופיה על-פני שיטות הצילום הטלסקופיות הקונבנציונליות הן:
* מחיר – ניתן לקבל תוצאות סבירות באמצעות מצלמות דיגיטליות פשוטות וזולות (ואף ממצלמות אינטרנט ישנות), כאשר השימוש בטלסקופ מְיָתֵר את הצורך בעדשה טלסקופית יקרה.
* ניתן להגיע להגדלות מאוד משמעותיות, על ידי שילוב כושר ההגדלה של הטלסקופ עם הזוּם של המצלמה.
* התמונות זמינות מיידית בפורמט דיגיטלי לעריכה ולשיפור באמצעות תוכנת עריכת תמונות.
* ניתן להגיע לתוצאות סבירות גם בתנאי תאורה נמוכים.

לתוצאות מיטביות, חשוב ביותר שהצירים האופטיים של המצלמה ושל הטלסקופ יהיו מיושרים לחלוטין אחד בהמשך השני. כמו כן, גם המרחק בין עדשת המצלמה ועינית הטלסקופ משמעותי, ובדרך-כלל הוא נקבע בשיטת ניסוי וטעייה. בתחילת ימי הדיגיסקופיה היה טיב חיבור המצלמה לטלסקופ תלוי ברובו בכישוריו של הצלם. כיום מציעים גם יצרני הטלסקופים וגם יצרני המצלמות מתָאמים מיוחדים לצורך דיגיסקופיה.

וריאציה חדשה של דיגיסקופיה משתמשת במצלמת טלפון סלולרי בתור המצלמה הדיגיטלית, וידועה כ-*phonescoping*. שיטה זו מאפשרת לצפרים לשלוח מיידית את התמונה כהודעת MMS לצַפָּר אחר לצורך עזרה בזיהוי.

## קישורים חיצוניים

* digiscoping
* phonescoping

קטגוריה:מכשירים אופטיים
קטגוריה:טכניקות צילום
קטגוריה:צפרות
קטגוריה:אסטרונומיה תצפיתית
שינה זעירה

**שינה זעירה** היא פרק-זמן של שינה הנמשך שניות אחדות. שינה זעירה נעשית למסוכנת כאשר היא מתרחשת במצבים שתובעים ערנות, כמו נהיגה ברכב.

יש הסכמה מעטה על אופן הזיהוי המיטבי של מקרי שינה זעירה. יש מומחים המגדירים שינה זעירה לפי קריטריונים התנהגותיים (הנדת ראש, צניחת עפעפים, וכו'), בזמן שאחרים מסתמכים על רישום אלקטרואנצפלוגרם (אא"ג).

המונח בעגה הישראלית לשינה זעירה חוזרת הוא **ניקור**, מונח הנובע מתיאור הנדת הראש בעת השינה הזעירה (הראש יורד לאיטו אל החזה, ופגיעתו בחזה מעירה את ה"מנקר", שתנועתו מזכירה לצופים בו תנועת ציפור המנקרת את מזונה), או לחלופין **התעפצות** לפי העגה הצה"לית.

שינה זעירה אינה תמיד נראית לעין, אך עשויה להתרחש במצבים שבהם יש דרישה גבוהה לערנות, בעבודות הדורשות ריכוז מתמיד או במצבים של עייפות קיצונית. מחקרים עדכניים מצביעים על כך ששינה זעירה עשויה להתרחש כאשר מערכת העצבים המרכזית של האדם "נכנסת למצב חירום" ומבצעת מנגנון של התאוששות בזמן קצר, אף על פי שגוף האדם נמצא במצב של ערות כללית. בזמן זה, המוח שוהה במצב של תנומה – מצב בו תהליכים קוגניטיביים ותחושתיים מעוכבים, אך לא נעצרו לחלוטין. על פי מחקר שנעשה ב-2023, לא תמיד שינה זעירה ניתנת לזיהוי בקלות, ובחלק מהמקרים היא עשויה להיות בלתי מורגשת לחלוטין על ידי האדם עצמו. למרות זאת, בעת נהיגה, מצב זה עלול להוביל לטעויות קריטיות, עם פוטנציאל לתאונות דרכים. במהלך מחקר שנעשה בשיתוף פעולה עם גורמי תחבורה, נמצא כי השפעת השינה הזעירה על תפקוד המוח עשויה להקשות על תפקודים כמו קבלת החלטות מהירה ויכולת תגובה בזמן אמת. על פי נתונים שנאספו, שינה זעירה החוזרת על עצמה לאורך זמן יכולה אף להחמיר בעיות נוירולוגיות כגון ירידה בזיכרון העבודה ויכולת למידה – דברים המצביעים על כך שהיא איננה רק אירוע חולף אלא חלק מבעיה ארוכת טווח שעלולה לפגוע בתפקוד היומיומי של האדם.

## שינה זעירה בעיניים פקוחות
לא תמיד מלווה שינה זעירה בעצימת עיניים. מחקרים שבחנו פעילות מוחית באמצעות אלקטרואנצפלוגרם מצאו כי במהלך שינה זעירה, המוח עשוי להיכנס למצב של שינה חלקית גם כאשר העיניים פקוחות והאדם ממשיך לתפקד חיצונית באופן רגיל. תופעה זו מקשה על זיהוי השינה הזעירה, הן על ידי הסובבים והן על ידי האדם עצמו, במיוחד במצבים הדורשים ריכוז וערנות גבוהים.

## פגיעה סלקטיבית ביכולות קוגניטיביות
במהלך שינה זעירה, הפגיעה בתפקודים הקוגניטיביים אינה אחידה. מחקרים מצאו כי תפקודים ניהוליים כמו קבלת החלטות, שמירה על קשב וריכוז, וזיכרון עבודה – נפגעים ראשונים, בעוד שיכולות בסיסיות ואוטומטיות יותר, כגון תנועה או דיבור, עשויות להישמר. כתוצאה מכך, אדם עשוי להמשיך לדבר או לנוע, אך מבלי להיות מודע באופן מלא למעשיו או לסביבתו, דבר המחדד את הסכנות בשינה זעירה במהלך ביצוע משימות קריטיות.

## ראו גם
* נרקולפסיה (נרדמות)
* קפיצת הירדמות
* תסמונת התשישות הכרונית

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שינה
X&Y

**X&Y** (בעברית: **אקס & ואי**) הוא האלבום השלישי של להקת הרוק הבריטית קולדפליי, שיצא ביולי 2005.

לאלבום זה קדמו שני אלבומים: *[[Parachutes]]*, שיצא בשנת 2000 ו־*[[A Rush Of Blood To The Head]]*, שיצא בשנת 2002.

בשבוע הראשון לצאתו השיג X&Y פלטינה משולשת עם כ-500,000 עותקים שנמכרו, וכך הגיע למקום שני ברשימת האלבומים הנמכרים בשבוע אחד בהיסטוריה של המצעד הבריטי, כשהוא שני רק ל־*[[אואזיס#Be Here Now|Be Here Now]]*, אלבומה השלישי של להקת אואזיס שיצא ב-1997, וגרף כ-700,000 מכירות בשבוע הראשון. על פי ארגון ה-IFPI, האלבום הוא הנמכר ביותר ב-2005, והוא מכר כ-8.3 מיליון יחידות בשנה זו.

## עטפת האלבום
על עטיפת האלבום מופיע שם האלבום לפי קוד בודו בהצגה של ריבועים צבעוניים. הקוד נכתב לפי קוד בודו 2.0 (ITA2), אולם בקוד נפלה טעות ובמקום השם X&Y מופיע השם X9Y.

## רשימת השמעה

* שיר בונוס המופיע בגרסה היפנית בלבד - *How You See The World*.
* שיר מס' 12, *Twisted Logic*, נגמר למעשה כבר אחרי 4:26 דקות, ויש יותר מחצי דקה של שקט בשיר.
* השיר האחרון, *Til' Kingdom Come* הוא שיר מוחבא (Hidden Track) ושמו לא מופיע בעטיפת האלבום.
* הצירוף "X&Y" לא מופיע במילות השירים באלבום, אך הוא מופיע בשיר "The World Turn Upside Down", ביסייד בסינגל *[[#Fix You|Fix You]]*.
* *Til' Kingdom Come* נכתב במקור על ידי הלהקה לזמר ג'וני קאש, אך הוא נפטר לפני שהספיק להקליט את השיר.
* השיר *[[Fix You]]*, הושמע בבכורה העולמית בסדרת הטלוויזיה The O.C, בפרק ששודר ב־12 במאי 2005 בארצות הברית (קצת פחות מחודש לפני צאת האלבום, והרבה לפני יציאת *Fix You* כסינגל).
* הריף של השיר *[[Talk (שיר של קולדפליי)|Talk]]* לקוח מהשיר *Computer Love* של להקת קרפטוורק.
* לשיר *Talk* נכתבו והוקלטו 3 גרסאות. אחת מהן דלפה לאינטרנט במרץ 2005, 3 חודשים לפני צאת האלבום (בעקבות כך נכתבה גרסה חדשה שבסופו של דבר הופיעה באלבום).

## זכיות לאלבום
*פרסי המוזיקה הבריטית 2006 (*Brit Awards*) - האלבום הבריטי הטוב ביותר (*Best British Album*)
*פרסי מגזין Q לשנת 2005 - אלבום השנה (*Album Of The Year*)

## זכיות לסינגלים
*Speed of Sound
**פרסי המוזיקה MTV אירופה 2005 (*MTV Europe Music Awards*) - השיר הטוב ביותר
**פרסי המוזיקה הבריטית 2006 (*Brit Awards*) - הסינגל הבריטי הטוב ביותר

## קישורים חיצוניים
* 

* אתר ישראלי על האלבום, מבית וואלה!

קטגוריה:אלבומי קולדפליי
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה הבריטית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת פרלופון
הרכב העונה ב-MLS

**הרכב העונה ב-MLS** זהו תואר שמוענק ל-11 השחקנים הטובים של השנה ב-MLS. הפרס ניתן מאז הקמת הליגה ב-1996.
רשימת הזוכים בתואר:

## שיאני ההופעות

## הופעות לפי קבוצה

## ראו גם
* הרכב כל הזמנים ב-MLS

קטגוריה:פרסי MLS
קובי ג'ונס

**קובי אנגאי ג'ונס** (באנגלית: **Cobi N'Gai Jones**; נולד ב-16 ביוני 1970 בדטרויט, מישיגן) הוא כדורגלן עבר אמריקאי.

## קריירה
ג'ונס הוא מלך ההופעות בנבחרת ארצות הברית, עם 164 משחקים בסוף שנת 2004. במדי הנבחרת כבש 15 שערים ושיחק עימה במונדיאל 1994, מונדיאל 1998 ומונדיאל 2002. ג'ונס שיחק בקובנטרי סיטי האנגלית, בואסקו דה גאמה מברזיל וב-1 אף סי קולן הגרמנית לפני שעבר בשנת 1996 ללוס אנג'לס גלאקסי.

שנת 1998 הייתה השנה הטובה ביותר של ג'ונס בגלאקסי: הוא סיים שני בליגה בנקודות (51 נקודות ב-19 שערים ו-13 בישולים), הוא היה חלק מהרכב העונה ב-MLS וזכה בתואר הכדורגלן האמריקאי של השנה. בתשע עונות ב-MLS, כבש ג'ונס 65 שערים ובישל 87 בישולים. בסוף שנת 2004, ג'ונס הפך להיות שיאן המשחקים (223), השערים והנקודות של לוס אנג'לס גלאקסי.

בשנת 2007 פרש ג'ונס מכדורגל, בגיל 37. בשנים 2008–2010 שימש כעוזר מאמן בלוס אנג'לס גלאקסי. משמש כיום כפרשן כדורגל.

## קישורים חיצוניים

קטגוריה:אמריקאים ילידי מישיגן
קטגוריה:דטרויט: אישים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:מישיגן: כדורגלנים
קטגוריה:כדורגלני קובנטרי סיטי
קטגוריה:כדורגלני ואסקו דה גאמה
קטגוריה:כדורגלני לוס אנג'לס גלאקסי
קטגוריה:כדורגלני נבחרת ארצות הברית
קטגוריה:זוכי פרס כדורגלן השנה בארצות הברית
קטגוריה:כדורגלנים באולימפיאדת ברצלונה (1992)
קטגוריה:כדורגלני גביע פהד 1992
קטגוריה:כדורגלני קופה אמריקה 1993
קטגוריה:כדורגלני גביע הזהב 1993
קטגוריה:כדורגלני מונדיאל 1994
קטגוריה:כדורגלני קופה אמריקה 1995
קטגוריה:כדורגלני גביע הזהב 1996
קטגוריה:כדורגלני גביע הזהב 1998
קטגוריה:כדורגלני מונדיאל 1998
קטגוריה:כדורגלני גביע הקונפדרציות 1999
קטגוריה:כדורגלני גביע הזהב 2000
קטגוריה:כדורגלני גביע הזהב 2002
קטגוריה:כדורגלני מונדיאל 2002
קטגוריה:כדורגלנים אולימפיים אמריקאים
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1970
חפיר

[ממוזער|250px|חפיר "רטוב" ב[טירת בומריס]]
[שמאל|ממוזער|250px|חפיר "יבש" ב[מגדל דוד בירושלים]]
[ממוזער|250px|חפיר "רטוב" ב[טירת בודיאם]]

**חפיר** הוא מכשול בדמותו של חתך עמוק או תעלה מחוץ לחומות, לשערים, מבצר, טירה או כל מקום הגנתי דומה, בין שנחפר, נחצב ולעיתים שולבה בו בנייה. מטרת החפיר היא להקשות על התוקפים ובעיקר על גישת מכונות המלחמה והפרשים שלהם אל העיר או המצודה, כחלק ממערך הביצורים החיצוני. יש להפריד בין חפיר נקודתי (ditch) לבין חפיר היקפי (moat). החפיר הנקודתי רווח בתקופות הקלאסיות כאשר קטע באמצעות תעלה את דרכי הגישה המרכזיות אל העיר הבצורה. החפיר ההיקפי רווח בעיקר מימי-הביניים ואילך ויצר מכשול סביב לטירה או מבצר. 

החפיר בתקופות הקלאסיות נועד למנוע את הגישה אל החומה בפני כלי מצור הנדרשים להיצמד אליה, דוגמת מגדל מצור או איל ניגוח. החפיר ההקיפי, בפרט כשהוא מלא מים, נועד להקשות על ניסיונות של חפירת מנהרות מתחת לחומה במטרה לגרום לקריסתה.

כדי לחצות את החפיר בעת מצור או ניסיון כיבוש השתמש האויב בגשרים מתקפלים. בתחילה היו אלה גשרים פשוטים מעץ, שהצד המתגונן יכול היה להשמידם בקלות. לאחר מכן נעזרו בגשרים מתקדמים יותר למעבר. שיטה נוספת לחציית החפיר הייתה סתימתו בחול, אבנים וחצץ בקטע מסוים.

אף שהחפיר העתיק ביותר התגלה בעיר העתיקה של יריחו, מזוהים בדרך כלל החפירים ההיקפיים עם ביצורי ימי הביניים, ובייחוד עם הטירות בלב אירופה, שרבות מהן היו מוקפות בחפירים מלאי מים, שסופקו על ידי נחלים ונהרות סמוכים.

תעלת הנ"ט המודרנית היא במידה מסוימת המשך של רעיון החפיר. זוהי תעלה ברוחב 4 מטר לפחות שמטרתה למנוע מעבר של רכב קרבי משוריין בשדה הקרב, ובפרט לבלום טנקים מסתערים. למרות שתעלות נ"ט באות בעיקר כמכשול עצמאי, פעמים רבות הן נחפרות גם מסביב למוצבים ועמדות שליטה, או כחלק ממערך ביצורים הגנתי.

## שימושים נוספים
בחפיר משתמשים גם בגני חיות רבים, כדי להפריד בין בעלי החיים וכדי להפריד בין המבקרים לכלובים של חיות מסוכנות.

בשנת 2004 הוצעה תוכנית לחפירת תעלת מים עמוקה בציר פילדלפי, על הגבול הדרומי שבין רצועת עזה למצרים, כדי למנוע חפירת מנהרות הברחה באותו אזור. בסופו של דבר, התוכנית לא יצאה אל הפועל. בעקבות גילוי מנהרות החדירה ליישובי עוטף עזה בעשור השני של המאה ה-21 ובפרט בעקבות מבצע צוק איתן בו הושמדו כ-32 מנהרות כאלה, עלתה הצעה דומה לחפור תעלה גם סביב ציר הוברס.

## ראו גם
* מבצר
* טירה
* חלקלקה
* תעלת נ"ט
* טנק גישור

## קישורים חיצוניים

* 

קטגוריה:אמצעי ביצור
קטגוריה:תעלות
קטגוריה:חפירות
ברקה

**ברקה** (בערבית: **برقة**) היה כפר ערבי ליד העיירה הערבית איסדוד.
## היסטוריה
בחפירות שערכה רשות העתיקות נחשפו בשטח הכפר לשעבר ממצאים מהתקופה הביזנטית, ביניהם קירות, רצפת פסיפס, כבשן וחרסים שונים. ייתכן וממצאים אלו מעידים על כך שהאזור היה חלק מ"אזור התעשייה" מהתקופה הביזנטית שהתגלה באתר סמוך מצפון.

בשנת 1917, במערכה לכיבוש ארץ ישראל במסגרת מלחמת העולם הראשונה, התחולל בכפר קרב קשה בו איבדו הבריטים למעלה מ-400 איש. רוב בתי הכפר נבנו מלבני טיט.

ב-1931 רכשה חברת אחוזה א' ניו-יורק חלק מאדמות הכפר והקימה עליהן את המושבה גן יבנה. על פי סקר הכפרים 1945 בארץ ישראל נאמדה אוכלוסיית הכפר ב-890 תושבים ושטחו כלל 5,206 דונמים (מתוכם 226 דונמים בבעלות יהודית ו-139 דונמים שטחים ציבוריים). 

במהלך מבצע ברק, נמלטו התושבים, בהתאם לתוכנית המבצע, ולא הורשו לשוב לאדמתם. לאחר הקמת המדינה הוכרזו אדמותיהם נכסי נפקדים, וסופחו לשטח היישוב גן יבנה.
בימינו, שני מבנים מן הכפר נותרו על כנם.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:מישור החוף הדרומי
קטגוריה:גן יבנה
פרקי

**פרדראג רדוסבלייביץ**' (בסרבית: **Предраг Радосављевић**; נולד ב-24 ביוני 1963 בבלגרד), הידוע בכינוי **פרקי** (Preki), הוא כדורגלן עבר סרבי-אמריקאי.
## קריירה
פרקי החל את קריירת הכדורגל שלו בקבוצת הכוכב האדום בלגרד ב-1983. בבלגרד שיחק שנתיים וזכה באליפות אחת. ב-1985, עבר פרקי לשחק כדורגל באולמות בארצות הברית. ב-1992, לאחר תשע שנים בארצות הברית, עבר פרקי לשחק באברטון האנגלית. באברטון שיחק שנתיים ולאחר מכן עבר לעונה אחת לפורטסמות'.

ב-1996, חזר פרקי לארצות הברית לליגת ה-MLS, לקבוצת קנזס סיטי וויזרדס, בה שיחק בכל שאר הקריירה שלו מלבד שנה אחת במיאמי פיוז'ן (2001). ב-1997 וב-2003, זכה פרקי בתואר שחקן השנה ב-MLS. עם הוויזרס זכה פרקי בגביע ה-MLS בשנת 2000. בשנת 2003 זכה פרקי בתואר מלך הנקודות ב-MLS. בסוף שנת 2005, הודיע פרקי על פרישה מכדורגל מקצועני. אחרי עונה זו הוא נבחר להרכב כל הזמנים ב-MLS.

פרקי שיחק במדי נבחרת ארצות הברית מאז ה-3 בנובמבר 1996, במשחק מול נבחרת גואטמלה. בנבחרת הוא שיחק 28 משחקים וכבש ארבעה שערים.

אחרי פרישתו כשחקן, פרקי מונה לעוזר מאמן בצ'יבאס ארצות הברית, ולאחר מכן שימש כמאמנה הראשי של הקבוצה. בשנת 2010 אימן את טורונטו, ובשנת 2013 מונה למאמנה של סקרמנטו רפובליק. בשנת 2017 אימן את סנט לואיס.

## קישורים חיצוניים

* פרופיל

קטגוריה:כדורגלנים סרבים
קטגוריה:כדורגלנים יוגוסלבים
קטגוריה:כדורגלנים אמריקאים
קטגוריה:קשרי כדורגל סרבים
קטגוריה:קשרי כדורגל יוגוסלבים
קטגוריה:קשרי כדורגל אמריקאים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני אברטון
קטגוריה:כדורגלני פורטסמות'
קטגוריה:כדורגלני קנזס סיטי ויזרדס
קטגוריה:כדורגלני נבחרת ארצות הברית
קטגוריה:כדורגלני מונדיאל 1994
קטגוריה:כדורגלני גביע הזהב 1998
קטגוריה:כדורגלני מונדיאל 1998
קטגוריה:מאמני כדורגל סרבים
קטגוריה:מאמני כדורגל אמריקאים
קטגוריה:מאמני טורונטו
קטגוריה:זוכי פרס ה-MVP של ה-MLS
קטגוריה:זוכי פרס ה-MVP של משחק האולסטאר של ה-MLS
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1963
קטגוריה:יוגוסלבים שנולדו ב-1963
A Rush of Blood to the Head

**A Rush of Blood to the Head** (בעברית: **זרימת דם לראש**) הוא אלבומה השני של להקת הרוק הבריטית קולדפליי, שיצא באוגוסט 2002, כשנתיים לאחר אלבום הבכורה המצליח Parachutes, שיצא בשנת 2000.

בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-466. מגזין הרולינג סטון דירגו את האלבום במקום ה-324 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר. מגזין *Spin* כלל את האלבום במקום ה-278 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.

## רשימת שירים

## זכיות
*פרס גראמי 2003 - אלבום האלטרנטיב הטוב ביותר.
*פרסי המוזיקה הבריטית 2003 (Brit Awards 2003) - האלבום הבריטי הטוב ביותר.
*פרס גראמי 2003 - הביצוע הטוב ביותר להרכב רוק, על השיר "In My Place".
*פרס גראמי 2004 - להיט השנה (Record Of The Year), על השיר "Clocks".
*The Billboard 200 - מצעד האלבומים האמריקאי, מקום 5.

## קישורים חיצוניים

* אתר ישראלי על האלבום, מבית וואלה!

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי קולדפליי
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:זוכי פרס המוזיקה הבריטית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת פרלופון
אבחזית

**אַבְּחָזִית** (**аҧсуа бызшǝа, аҧсшǝа**) היא השפה המדוברת במחוז הבדלני אבחזיה שבגאורגיה. משתייכת למשפחת השפות הקווקזיות, ותחת הגדרה זו למשפחת השפות הקווקזיות הצפון-מערביות שכוללות את השפות הצ'רקסית, האבחזית והאבזית. השפה נמצאת על אותו "ענף" משפחתי לצד האבזית, והן יוצרות את הענף אבחזית-אבזית.

השפה מדוברת על ידי כ-80,000 דוברים באבחזיה עצמה ועוד כ-20,000 דוברים בגאורגיה שמחוץ למחוז אבחזיה, כמו גם על ידי כ-500,000 דוברים בצפון-מזרח טורקיה.

שפה זו היא השפה הרשמית במחוז אבחזיה, ולא הגאורגית כבשאר מחוזות גאורגיה.

## [[פונולוגיה|הגיית השפה]] וכתיבתה

שמאל|ממוזער|250px|האלפבית האבחזי

## קישורים חיצוניים

* אבחזית באתר אתנולוג

קטגוריה:ערכים שבהם תבנית בריטניקה אינה מתאימה
קטגוריה:שפות קווקזיות צפון-מערביות
קטגוריה:אבחזיה
קטגוריה:גאורגיה: שפות
קטגוריה:טורקיה: שפות
פוליה

**פּוּליה** (באיטלקית: **Puglia**) הוא מחוז בדרום-מזרח איטליה; חלקו הדרומי הוא חצי האי סלנטו, ה"עקב" ב"מגף האיטלקי".

## גאוגרפיה
מחוז פוליה גובל בצפון במוליזה, במערב בקמפניה ובבזיליקטה, בדרום במפרץ טאראנטו ובים היוני, ובמזרח בים האדריאטי.

שטח המחוז 19,366 קמ"ר, ומספר תושביו מעל 4 מיליון.

בירת המחוז היא בארי.

המחוז מחולק לשש נפות והן: בארי, ברינדיזי, בארלטה-אנדריה-טראני, פוג'ה, לצ'ה וטאראנטו.

שטח נפת פוג'יה חופף פחות או יותר לשטח של "קפיטנטה" (Capitanata). מקור השם קפיטנטה ("קטפנו" ;Catapano) הוא מן המונח הלטיני "קפיטן" אשר משמעותו קפטן. שטח נפת בארי חופף פחות או יותר לשטח של "טֶרָה דִּי בארי" (Terra di Bari).שטח נפת לצ'ה חופף פחות או יותר לשטח של "טֶרָה ד'אוטרנטו" (Terra d'Ótranto).
 
Provincia Capitanata.png|נפת קפיטנטה בממלכת שתי הסיציליות בשנת 1860 **באדום**
Coat of Arms of Capitanata.svg|סמל נפת קפיטנטה בממלכת שתי הסיציליות בשנת 1860
Provincia Terra di Bari.png|נפת "טֶרָה דִּי בארי" (Terra di Bari). בממלכת שתי הסיציליות בשנת 1860 **באדום**
Coat of Arms of Terra di Bari.svg|סמל "טֶרָה דִּי בארי" (Terra di Bari).
Provincia Terra di Otranto.png| נפת "טֶרָה ד'אוטרנטו"  (Terra d'Ótranto). בממלכת שתי הסיציליות בשנת 1860 **באדום**
Coat of Arms of Terra d'Otranto.svg|סמל "טֶרָה ד'אוטרנטו"  (Terra d'Ótranto).


המחוז מרוחק בקצהו הדרומי רק 80 ק"מ מחופי אלבניה הנמצאת מצידו השני של הים האדריאטי.

## חקלאות
הגידולים החקלאיים במחוז הם:
* זיתים
* כרמים
* דגנים
* שקדים
* טבק
* תאנים
* כבשים
* עיזים
* פרות
* חזירים

## היסטוריה
[ממוזער|[מונופולי|]]
[ממוזער|[בארי (עיר)|בארי|]]
בזמנים קדומים מאוד נקרא רק החלק הצפוני של פוליה בשמו הנוכחי; החלק הדרומי, חצי האי סלנטו – ה"עקב" ב"מגף האיטלקי" – נקרא אז קלבריה.

באזור הר סרסנו נמצאו קברים מהמאה ה-9 לפנה"ס.

האזור היה מיושב בתחילה על ידי שבטים איטליים וקבוצות תושבים מיוון הקדומה שישבו במקום עד המאה ה-4 לפנה"ס, אז נכבש המקום על ידי הרומאים.

בזמן המלחמות הפוניות לקח המחוז חלק חשוב במלחמה הפונית השנייה.

מסורות יהודיות מימי הביניים קושרות את ראשית ההתיישבות היהודית באזור לימי חורבן ירושלים בידי הרומאים בשנת 70. על פי מגילת אחימעץ מן המאה ה־11, וכן בגרסאות מאוחרות של ספר יוסיפון, סופר כי כ-5,000 שבויים יהודים שנלקחו בידי טיטוס יושבו בערים שונות בפוליה, ובהן אוריה, אוטרנטו וטראני.

לאחר נפילת רומא התיישבו במקום קבוצות של גותים, לומברדים וביזנטים.

במהלך המאה ה-11 נכבשה פוליה על ידי הנורמנים.

מידי הנורמנים עברה פוליה לידי ממלכת סיציליה ומשם לממלכת נאפולי.

מסוף המאה ה-12 ובתחילת המאה ה-13 הייתה פוליה תחת שלטון בית הוהנשטאופן הגרמני.

ערי הנמל של פוליה – בארי וברינדיזי, שימשו כנמלי המוצא לספינות המעפילים לארץ ישראל, משלהי מלחמת העולם השנייה ועד הקמת המדינה.

נמלי התעופה העיקריים של פוליה הם נמל התעופה בארי-פאלזה, ונמל התעופה ברינדיזי .

## קישורים חיצוניים

* 
* אייל גרוס, תענוגות במעוז הבישול הביתי העני: מסע אל הנופים, האוכל, האדריכלות והיין של פוליה, הבלוג של אייל גרוס, 27 בינואר 2009
* 
* 
* 
* 
* 
* 
* 
* 
* 
* 

## הערות שוליים

*
קטגוריה:איטליה: מחוזות
סאמים

[שמאל|ממוזער|230px|[דגל הסאמים כפי שאושר במועצת הסאמי ב-1986.]]
**סאמים** (ביחיד **סאמי**), הם בני העם היושב בלפלנד שנמצאת בצפון סקנדינביה. השם **לאפים**, שמקורו בשפות סקנדינביות כדוגמת שוודית או נורווגית נתפס כפוגעני בעיני רבים מהם, המעדיפים שיקראו להם "סאמים".

מרביתם של הסאמים חיים בצפון נורווגיה (בין 40 ל-50 אלף איש) ובצפון שוודיה (כ-17,000). מיעוטם חי בצפון פינלנד (כ-6,000 סאמים) ובצפון רוסיה באזור הגובל עם פינלנד (כ-2,000 סאמים). צפון ומרכז סקנדינביה מכונים בשפת בני הסאמי "סאפמי", היינו, ארץ הסאמי. שפתם של הסאמים נקראת סאמי, והיא משתייכת לקבוצת השפות הפינו-אוגריות.

סוברים כי השבטים הסאמים נדדו ממרכז אסיה (מונגוליה) אל צפון סקנדינביה בסוף המילניום הראשון. שבטים אלו היו בעלי תרבות טכנולוגית פשוטה. הפולחן העתיק של הסאמים, השמאניזם, התבסס על אמונה במספר רב של אלים. במהלך המאות האחרונות בהשפעת מיסיונרים פרוטסטנטים, החלו רבים מהסאמים להאמין בנצרות והסתגלו לתרבות המערבית.

## שאיפה לאומית
לסאמים שפה, דגל, ושאיפות לאומיות, והם רואים עצמם כמי שנושלו מאדמותיהם. בשוודיה ונורווגיה נודעו מתחים בין המדינה לבין רצונות הסאמים, הסובלים מהשפעות המודרניזציה, היות שרבים עדיין מקיימים אורח חיים מסורתי. בעקבות הוועידה האירופית שדנה בהגנה על זכויות עמים ילידיים בשנות ה-90 הכירו שלטונות שתי מדינות אלה בתושביהן הסאמים כילידים ולא עוד כמיעוט, ובכך קיוו ליישר את התנהלותן לפי דרישות החוק הבינלאומי.

## דמוגרפיה
על פי ההערכות מונה האוכלוסייה הסאמית כ-70 אלף נפש. הסאמים מהווים מיעוט בכל המדינות בהם הם יושבים, ולמעשה אף בלפלנד עצמה, בה אין הם מונים אלא כ-3.25 אחוז מהאוכלוסייה, שרובה סקנדינבית.

יש המחלקים את הסאמים בחלוקות משנה על פי המדינה או האזור בהם הם יושבים, על פי שפת הדיבור או על פי תעסוקתם או מסורותיהם.

חלוקה על פי תעסוקה:
*סאמים המתקיימים על אייל הצפון, אלו הם בעיקר הסאמים הצפוניים. האייל עודו מהווה משאב חשוב עבורם, והם משתמשים בו לצורכי תעבורה ולצורכי עבודה, וגם מנצלים את בשרו וחלבו כמזון, את עורו ללבוש ולהכנת אוהלים, ואת עצמותיו ליצור כלי עבודה. כיום לרובם יש מגורי קבע באחד מריכוזי הסאמים, אף שבעבר היו נוודים.
*שוכני החופים וגדות הנהרות, כלכלתם מבוססת על שילוב בין דיג לבין חקלאות.
*הקבוצה הגדולה כיום אינה עוסקת בדיג ואינה בעלת עדרי איילים. אלו עוסקים לפרנסתם במקצועות שונים, כתיירות.

## תרבות
שמאל|ממוזער|250px|משפחה של בני סאמי בצפון נורווגיה, בסביבות שנת 1900.
תרבותם של הסאמים נעוצה במרחבי הטבע שבו הם מגדירים את זהותם וחייהם, ושואבת מהקוטביות של החיים באזור הסוב-ארקטי, ולכן הם מייחסים בפולחנם חשיבות רבה לסממנים של חילופי עונות, ציד ושלג, לצד תשומת לב מרובה לפרטי-לבוש, הכוללים קישוטים מוקפדים ומשתנים מקהילה אחת לשנייה - לסאמים של נורווגיה למשל סגנון לבוש שונה מעט מלאחיהם שבפינלנד; הדיאלקטים של שפת הסאמי גם הם אינם אחידים, וכך יתר האפיונים המסורתיים. ועל אף זאת רואים עצמם הסאמים כבני קבוצה אחת.

לסאמים דגל, דגל הסאמים, משלהם, ואת חגם הלאומי הם מציינים ב-6 בפברואר.

## ראו גם
* מועצת הסאמי

## קישורים חיצוניים

*ויקיפדיה בשפת סאמי
*
*ההרכב יארנה ומוזיקה סאמית
* 
* 

## הערות שוליים

קטגוריה:עמים
קטגוריה:לפלנד
קטגוריה:רוסיה: קבוצות אתניות
קטגוריה:פינלנד: קבוצות אתניות
קטגוריה:שוודיה: קבוצות אתניות
קרט (יחידת טוהר)

**קרט** (Karat) הוא מידה לתיאור דרגת טוהר של סגסוגת זהב ופלטינה.

לפי מדד זה, זהב טהור הוא זהב 24 קרט. אם מחצית ממסת הסגסוגת הנדונה היא זהב והמחצית השנייה - מתכות אחרות, הרי שמדובר בזהב שטוהרו 12 קרט. כלומר:
: X = 24\,\frac{M_g}{M_m}
כאשר:
: \mathit{X} הוא טוהר הסגסוגת בקרט.
: M_g הוא מסת הזהב הטהור (או הפלטינה הטהורה) בסגסוגת.
: M_m הוא המסה הכוללת של הסגסוגת.

מקובל לסמן את דרגת הטוהר של סגסוגות זהב ופלטינה, ובמדינות מסוימות אף חובה לעשות כן. בישראל חל איסור לקרוא למוצרים בהם תכולת הזהב נמוכה מ-9 קרט בשם מוצרי זהב.

## השוואה בין מידות הטוהר בקרט ובין דרגת הטוהר המילסימאלית (אלפיונית)

## קישורים חיצוניים
* 

* 

קטגוריה:מתכות יקרות
קטגוריה:יחידות מידה
קטגוריה:יחידות מידה בכימיה
קטגוריה:זהב
Parachutes

**Parachutes** (בעברית: **מצנחים**) הוא אלבום הבכורה של להקת הרוק הבריטית קולדפליי. האלבום הגיע למקום הראשון במצעד מכירות האלבומים בבריטניה עם פלטינה משולשת, ונשאר בעשירייה הפותחת למשך 33 שבועות. בארצות הברית, הגיע האלבום למקום 51 במצעד האלבומים של הבילבורד.

## רשימת שירים

* הגרסה היפנית של האלבום כוללת שני שירים נוספים: *Careful Where You Stand* ו-*For You*.

## זכיות
*פרסי המוזיקה הבריטית 2001 (2001 Brit Awards) - האלבום הבריטי הטוב ביותר.
*פרסי ה-NME, 2001 - הסינגל הטוב ביותר על "Yellow".
*פרס גראמי 2002 - אלבום האלטרנטיב הטוב ביותר.

## מידע נוסף
* העטיפה היא תמונה של גלובוס בעלות של 10£. התמונה צולמה במצלמה חד-פעמית. כמו כן, הגלובוס צולם בווידאו-קליפים של *Don't Panic* ו-*Shiver*, וחברי הלהקה לקחו אותו איתם לסיבובי הופעות.
* המילים *Don't Panic* לא מופיעות בשיר.
* המילה *Parachutes* לא מופיעה כלל בשיר הנושא או באלבום.

## מיקומי שיא

### מצעדי סוף שנה

## נתוני מכירות

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2000
קטגוריה:אלבומי קולדפליי
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:זוכי פרס המוזיקה הבריטית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה מרובעת ומעלה באוסטרליה
קטגוריה:אלבומי חברת פרלופון